Slovenska kronika, 8.7.2011


Naslov: Stekel je projekt Kulinarika in Vino

Napoved za voditelja:

V Posavju pod okriljem projekta, ki nosi naslov »Kulinarika in Vino«, poteka tudi raziskovanje značilne gastronomske in enološke ponudbe. Posavci se namreč zavedajo, da imajo bogata in pestra živila, vrtnine, sadje, pa tudi nekatere avtohtone pasme živali, kot so krškopoljski prašič in konj posavec, da o vinih ne govorimo. Zato bi radi to raziskali, obdelali in izluščili jedi, ki so tipične za to območje. Tako želijo ohranjati tudi svojo kulturno in zgodovinsko dediščino.

T- Iz Velikega Trna GORAN ROVAN /

X- Snemalec in montažer Jože Grajžl /

Kulinarika in vino sta ključnega pomena v turistični ponudbi in razpoznavnosti regije. Zato so na Velikem Trnu pripravili predavanje in razstavo nekaterih značilnih posavskih jedi. In kaj so predstavili?

T- KSENJA KRAGL /
X- vodja projekta Kulinarika in Vino /

»Avtohtono sorto krškopoljskega prašiča, pripravili smo pečenko, suhomesnate izdelke, značilne vrste kruhov, ki jih pečejo aktivi kmečkih žena, raznovrstne potice, vse načinov štrukljov, predstavili smo se s konjskim mesom.«

Jedi je bilo res obilo, prav tako vin, ki jih pridelujejo v vinorodni deželi Posavje. In zakaj so se Posavci lotili tega projekta? 

T- FRANC ČEŠNOVAR /
X- direktor Centra za podjetništvo in turizem Krško /

»Mi računamo, da bo to nastal regionalni posavski projekt in da bomo izluščil počasi katera so avtohtona, taboljša jedi, s katerimi bi se predstavili in računamo na to, da se bo tudi vsak gostinski obrat predstavil z neko značilno jedjo, ki je značilna za to področje in bo na konc postala tudi brošura.«

Pri projektu sodelujejo tudi strokovnjaki. Zato pričakujejo, da bo večino teh jedi mogoče tudi okusiti v številnih gostiščih, na turističnih kmetijah in vinskih kleteh in da se bodo tudi zaradi tega gostje v Posavje radi vračali.

